Liturgikus események, programok

**A hét ünnepei**

**Kedd:** Boldog Meszlényi Zoltán püspök, vértanú

**Szerda**: **Hamvazószerda**

**Péntek:** Szent Perpétua és Feleictász vértanúk

**Szombat**: Istenes Szent János szerzetes

**Eseménynaptár**

03.03. 17.00 Elsőáldozók csoportja

03.04. 10.00 Baba-mama kör

03.05. **Hamvazószerda**

03.06. Karitász csoport összejövetel

03.06. Elsőcsütörtök, szentségimádás

03.07. Elsőpénteki katekézis – a húsvét titka

03.08. 16.00 Mesefoglalkozás

03.10. 17.00 Alsósok csoportja

03.10. 19.30 Fiatal házasok csoportja

**Szentmisék, liturgikus templomi események**

**Vasárnap:** 8.45 + szülők

10.00 Rózsafüzér társulat tagjaiért

18.30 + Piroska

**Hétfő:** 7.00 Magyarországért, békért, megtérésért

**Kedd**: 18.30 + Mihály

**Szerda:** 18.30 élő és + családtagok

**Csütörtök:**18.30

**Péntek**: 17.45 keresztút

18.30

**Szombat:**  18.30 + János, Ilona, fiuk János

**Vasárnap (09):** 8.45 + József, Anna

10.00 + Krisztina

18.30 élő Bernadett

**Temetés:** 03.04. 11.15 Újköztemető/Pásztorka Lászlóné

03.07. 16.00 Templomunk urnatemetője /Szépné Tarjányi Mária

Hirdetések

Hétfőn 17 órakor az elsőáldozók csoportját várjuk.

+++++

**Hamvazószerdán**, március 5-én a szentmisét 18.30-kor végezzük. Ezen a napon szigorú böjtöt tartunk. Nagyböjt péntekein tartózkodunk a húsételtől.

+++++

A **katolikus iskolák** támogatására 240.000 Ft gyűlt össze.

Isten fizesse meg adományiakat!

+++++

Nagyböjt péntekein **17.45-től keresztutat** járunk a templomban.

+++++

Kedves meseszerető rákosfalvi felnőttek és gyerekek!

Soron következő **mesefoglalkozásunkat** 2025. március 8-án, 16 órától tartjuk a plébánián. Nagy szeretettel várunk minden érdeklődőt! Ha lehetséges, akkor a részvételi szándékról szóló visszaigazolást kérjük, küldjék el nekünk. ([onodytunde@gmail.com](mailto:onodytunde@gmail.com))

+++++

**Március 25-én,** Gyümölcsoltó Boldogasszony ünnepén ismét lehetőség lesz **lelki adoptálásra**. Jelentkezés a sekrestyében.

+++++

**Nagyböjt időszaka**

Nagyböjtben Jézus feltámadásának ünneplésre készülünk. Tesszük ezt a világ ellenében, amely nem vesz tudomást Jézusról, a feltámadásról. Ezért számára az ünnep a nyusziról és a locsolkodásról szól. Ebben az ellenszélben kell nekünk tudatosan vállalnunk az előkészület időszakát.

Mit tehetünk?

A nagyböjti egyik prefáció segít. „Most többet imádkozzanak, buzgóbban gyakorolják az irgalmasság tetteit, az újjászületés szentségei által az Istengyermekség teljességére jussanak.”

**Imádság:** napi legalább 20 perc, és egy hétköznapi templomi program. (szentmise vagy keresztút)

**Irgalmasság tettei**: Időt szánok a másik emberre. Meglátom a rászorulót, és próbálok segíteni neki.

**Újjászületés szentsége:** húsvét táján elvégzem a szentgyónásomat.

**A böjt területe**: Étel s italban hősi fék. Nem csak a pénteki hústilalmat tartsuk meg, hanem készítsünk komoly tervet a böjtre. Használjuk fel jól az időnket! Kevesebb tv, számítógép, több személyes kapcsolat.

Tervezzük és éljük meg tudatosan a böjti időszakot!

Gondolatok a mai naphoz

**A szív bőségéből szól a száj**

Emberi kapcsolatainkra figyelünk ezekben a hetekben. Mindennek a kifejezője a szó, amit kimondunk. Igyekszünk elmondani a gondolatainkat, és igyekszünk meghallani a másikat. Ugyanakkor a mai korban mintha zavar lenne a beszédben. Nehezen fejezzük ki magunkat, mert keveset szólunk. Rövid üzeneteket váltunk. Mintha a beszédünkre is hatással lenne a rohanó világ. Kevés csak hallgatni a másikat. Az sem egyszerű, hogy mikor szóljak, és mikor hallgassak. Igazat adhatunk az Illés zenekarnak: a szó veszélyes fegyver.

Tanulni a másiktól nem szégyen. Mindannyian tanulunk is, de mesterek is vagyunk. A jó példa ragadós, szoktuk mondani. Fábry Kornél püspök atya mondta: Mindannyian példák vagyunk, csak nehogy elrettentő példa legyünk!

Közeledik a nagyböjt. Kezdjük tudatosan, alakítsuk ki, hogyan fogjuk megélni! Ha több időt tudunk szánni egymásra és Istenre, bizonnyal sok értéket és szépet fogunk megtapasztalni a negyven napos böjti időszakban.

Fülöp Ákos plébános



A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 8. vasárnap 2025. március 2.

A képen vázlat, rajz, Vonalas grafika, illusztráció látható

Automatikusan generált leírás

Az Úr oltalmamra kelt, kivezetett biztonságos helyre, megszabadított, mert kedvét leli bennem. (Zsolt 17, 19-20)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: Sir 27, 5-8

Ha valaki beszél, kiderül gyengéje

Szentlecke: 1Kor 15, 54-58

Legyetek állhatatosak és kitartóak!

Evangélium: Lk 6, 39-45

A szív bőségéből szól a száj!